**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO PAGAL PANAUDOS SUTARTis viešajai įstaigai „Plačiajuostis internetas”**

2019 m. gegužės 16 d. Nr. B1-121

Molėtai

Vadovaudamasi Lietuvos Respublikos vietos savivaldos įstatymo 6 straipsnio 24 punktu, 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, 3 dalies 3 punktu, 4 dalimi, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.2, 5.1.1 papunkčiais,atsižvelgdama į viešosios įstaigos „Plačiajuostis internetas“ 2019 m. balandžio 12 d. raštą Nr. R-215 „Dėl negyvenamųjų patalpų suteikimo“, Molėtų rajono savivaldybės administracijos direktoriaus 2019 m. balandžio 19 d. įsakymą Nr. B6- 326 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“, Molėtų rajono Alantos gimnazijos direktoriaus 2019 m. balandžio 18 d. įsakymą Nr. V1-92 „Dėl savivaldybės turto pripažinimo nereikalingu Molėtų rajono Alantos gimnazijos funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti viešajai įstaigai „Plačiajuostis internetas“ (kodas 300149794) pagal panaudos sutartis 10 (dešimčiai) metų neatlygintinai naudoti plačiajuosčio tinklo RAIN mazgams įrengti:
   1. Molėtų rajono savivaldybei nuosavybės teise priklausančią ir šiuo metu Molėtų rajono savivaldybės administracijos patikėjimo teise valdomą 8,94 kv. m ploto patalpą (plane pažymėta 1-7) administraciniame pastate (registro Nr. 44/1361305, pastatas plane pažymėtas 1B1p, pastato unikalus numeris 6298-8021-1019), esančiame Molėtų r. sav., Mindūnų k., Muziejaus g. 8. Patalpos įsigijimo vertė – 4829,84 Eur, likutinė vertė 2019 m. gegužės 1 d. – 1335,37 Eur;
   2. Molėtų rajono savivaldybei nuosavybės teise priklausančią ir šiuo metu Molėtų rajono Alantos gimnazijos patikėjimo teise valdomą 1,88 kv. m ploto patalpą (plane pažymėta 1-40) mokyklos pastate (registro Nr. 44/769922, pastatas plane pažymėtas 1C1p, pastato unikalus numeris 6295-4003-3030), esančiame Molėtų r. sav., Alantos sen., Alanta mstl., Antano Kraujelio g. 3. Patalpų įsigijimo vertė – 867,84 Eur, likutinė vertė 2019 m. gegužės 1 d. – 589,56 Eur
2. Įgalioti Molėtų rajono savivaldybės administracijos direktorių pasirašyti 1.1 punkte nurodyto turto panaudos sutartį ir turto perdavimo aktą.
3. Įgalioti Molėtų rajono Alantos gimnazijos direktorę Dalią Skebienę, pasirašyti 1.2 punkte nurodyto turto panaudos sutartį ir turto perdavimo aktą.
4. Pripažinti netekusiais galios Molėtų rajono savivaldybės tarybos 2016 m. spalio 20 d. sprendimo Nr. B1-217 „Dėl savivaldybės nekilnojamojo turto perdavimo pagal panaudos sutartis viešajai įstaigai „Plačiajuostis internetas“ 1.4, 1.7 punktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika